title: Decizia (UE) 2020/503 a Comisiei din 3 aprilie 2020 de modificare a Deciziei 2014/312/UE pentru a extinde derogarea privind oxidul de zinc, astfel încât utilizarea acestuia ca stabilizator pentru produsele de protecție să acopere și „protecția în interiorul recipientelor” și protecția „pastelor de nuanțare” [notificată cu numărul C(2020) 1979] (Text cu relevanță pentru SEE)

text:
                  7.4.2020

                  RO

                  Jurnalul Oficial al Uniunii Europene

                  L 109/14

         DECIZIA (UE) 2020/503 A COMISIEI
         din 3 aprilie 2020
         de modificare a Deciziei 2014/312/UE pentru a extinde derogarea privind oxidul de zinc, astfel încât utilizarea acestuia ca stabilizator pentru produsele de protecție să acopere și „protecția în interiorul recipientelor” și protecția „pastelor de nuanțare”

               [notificată cu numărul C(2020) 1979]

         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
         după consultarea Comitetului pentru etichetare ecologică al Uniunii Europene,
         întrucât:

                     (1)

                     Regulamentul (CE) nr. 66/2010 prevede că eticheta ecologică a UE poate fi acordată produselor care au un impact redus asupra mediului pe durata întregului lor ciclu de viață. Pentru fiecare grupă de produse trebuie stabilite criterii specifice de acordare a etichetei ecologice a UE.

                     (2)

                     Decizia 2014/312/UE a Comisiei (2) stabilește criteriile și cerințele de evaluare și de verificare aferente pentru vopselele și lacurile de interior și exterior.

                     (3)

                     La punctul 1 litera (d) din apendicele la Decizia 2014/312/UE a fost stabilită o derogare pentru oxidul de zinc (ZnO, CAS: 1314-13-2), clasificat cu frazele de pericol: H400, în categoria 1 de toxicitate acvatică acută, și H410, în categoria 1 de toxicitate acvatică cronică, pentru utilizarea ca stabilizator pentru combinațiile de produse de protecție pentru pelicula uscată, care necesită piritionat de zinc (ZPT) sau 1,2 benzisotiazol-3(2H)-onă (BIT), până la o concentrație de 0,05 %.

                     (4)

                     Conform anexei la Decizia 2010/72/UE a Comisiei (3), BIT nu este aprobată pentru utilizarea ca produs de protecție pentru pelicula uscată. Prin urmare, punctul 1 litera (d) sus-menționat trebuie modificat în consecință.

                     (5)

                     Mai multe organisme naționale competente care acordă eticheta ecologică a UE au sugerat prelungirea actualei derogări privind oxidul de zinc, astfel încât utilizarea acestuia ca stabilizator pentru produsele de protecție să acopere și „protecția în interiorul recipientelor” și protecția „pastelor de nuanțare”.

                     (6)

                     Conform concluziilor prezentate la 30 iunie 2017 după verificarea adecvării etichetei ecologice a UE (REFIT), serviciile Comisiei, împreună cu Comitetul pentru etichetare ecologică al UE, au evaluat relevanța acestei modificări pentru garantarea unei utilizări pe scară largă a sistemului în cazul grupei respective de produse. Au fost consultate, de asemenea, părțile interesate din sectorul public.

                     (7)

                     Din informațiile provenite de la furnizori și producătorii de vopsele reiese că ZnO este utilizat în vopsele și lacuri, pentru stabilizare, în combinație cu doi conservanți, ZPT și BIT, folosiți pentru a combate dezvoltarea nedorită a microbilor în vopsele.

                     (8)

                     ZnO îndeplinește funcția de stabilizare a vopselelor în care ZPT și BIT sunt utilizate ca produse de protecție. ZnO neutralizează tendința ZPT de a se lega de alți ioni metalici, de obicei fier și calciu, și de a forma compuși colorați care determină o modificare nedorită a culorii vopselei. În combinație cu BIT, ZnO împiedică trecerea acesteia de la faza apoasă la faza organică a vopselelor (de exemplu, liantul), mărind astfel disponibilitatea acesteia în faza apoasă, în care riscul de dezvoltare a microbilor este mai mare. În lipsa ZnO, durata de viață a vopselei ar fi redusă la câteva săptămâni, ceea ce ar reduce și termenul de valabilitate al vopselei.

                     (9)

                     Decizia 2014/312/UE permite deja utilizarea ZPT pentru trei funcții, și anume ca produs de protecție în interiorul recipientelor, ca produs de protecție pentru dispozitivele de nuanțare și ca produs de protecție pentru pelicula uscată, până la o concentrație de 0,05 %, precum și utilizarea BIT la o concentrație de 0,05 % în produsul final, gata de utilizare. Prin urmare, pare adecvat să se permită utilizarea stabilizatorului ZnO pentru aceleași aplicații.

                     (10)

                     Atunci când ZnO este folosit cu scopul de a stabiliza combinațiile de produse de protecție utilizate „în interiorul recipientelor” sau pentru „pasta de nuanțare”, este de așteptat ca impactul asupra mediului să fie mai scăzut decât atunci când este utilizat în combinațiile de produse de protecție pentru pelicula uscată (criteriile actuale prevăd deja o derogare pentru această utilizare), deoarece o doză tipică de ZPT pentru o aplicație de protecție a peliculei uscate a unei vopsele de exterior ar fi de aproximativ 10 ori mai mare decât cea necesară pentru protecția în interiorul recipientelor a vopselelor de interior

                     (11)

                     Alternativele folosite în prezent de producători, și anume alte combinații de produse de protecție care nu au nevoie de ZnO pentru stabilizare, utilizează, în principal, MIT (2 metil-2H-izotiazol-3onă). Cu toate acestea, în conformitate cu articolul 3 al treilea paragraf din Regulamentul (UE) 2018/1480 al Comisiei (4), de la 1 mai 2020, MIT va fi clasificată, printre altele, ca Skin Sens 1A, cu fraza de pericol H317 (poate provoca o reacție alergică a pielii). În consecință, și produsele finale pentru vopsit, în care concentrația de MIT va fi de 15 ppm sau mai mare, vor fi clasificate ca Skin Sens 1A cu fraza de pericol H317. Cercetările științifice actuale arată că MIT nu este eficace, ca produs de protecție, dacă este utilizat în concentrații mai mici de 15 ppm.

                     (12)

                     ZPT, BIT sau combinațiile lor sunt considerate a fi celelalte opțiuni viabile de înlocuire a MIT, dar acestea vor necesita utilizarea ZnO în toate aplicațiile sale posibile.

                     (13)

                     Prin urmare, înlocuirea ZnO nu este fezabilă din punct de vedere tehnic.

                     (14)

                     Datele furnizate de părțile interesate demonstrează că, pentru a atinge o performanță de stabilizare suficientă, este necesară o concentrație de ZnO de până la 0,030 % pentru combinațiile de produse de protecție care conțin ZPT și sunt utilizate în interiorul recipientelor sau pentru „pasta de nuanțare”, în timp ce pentru combinațiile de produse de protecție care conțin BIT este necesară o concentrație de ZnO de 0,010-0,040 %.

                     (15)

                     Prin urmare, Decizia 2014/312/UE ar trebui modificată în consecință

                     (16)

                     Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,

               ADOPTĂ PREZENTA DECIZIE:

            Articol unic
            În apendicele la Decizia 2014/312/UE, în secțiunea cu titlul „1. Produse de protecție adăugate coloranților, lianților și produsului final”, litera (d) (Stabilizatori pentru produsele de protecție) se înlocuiește cu următorul text:

                           Grupul de substanțe

                           Domeniul de aplicare a restricției și/sau a derogării

                           Limite de concentrație (dacă este cazul)

                           Evaluare și verificare

                           „(d) Stabilizatori pentru produsele de protecție

                           Oxidul de zinc face obiectul unei derogări pentru utilizarea ca stabilizator pentru:

                           Verificare: Declarație din partea solicitantului și a furnizorilor săi de materii prime.”

                           combinațiile de produse de protecție utilizate în interiorul recipientelor și pentru pasta de nuanțare, care necesită piritionat de zinc cu sau fără 1,2 benzisotiazol-3(2H)-onă (BIT).

                           0,030 %

                           combinațiile de produse de protecție utilizate în interiorul recipientelor și pentru pasta de nuanțare, care necesită 1,2 benzisotiazol-3(2H)-onă (BIT).

                           0,040 %

                           combinațiile de produse de protecție pentru pelicula uscată, care necesită piritionat de zinc.

                           0,050 %

            Prezenta decizie se adresează statelor membre.
            Adoptată la Bruxelles, 3 aprilie 2020.

                  Pentru Comisie

               Virginijus SINKEVIČIUS

                  Membru al Comisiei

            (1)  JO L 27, 30.1.2010, p. 1.

            (2)  Decizia 2014/312/UE a Comisiei din 28 mai 2014 de stabilire a criteriilor ecologice de acordare a etichetei ecologice a UE pentru vopselele și lacurile de interior și exterior (JO L 164, 3.6.2014, p. 45).

            (3)  Decizia 2010/72/UE a Comisiei din 8 februarie 2010 privind neincluderea anumitor substanțe în anexa I, IA sau IB la Directiva 98/8/CE a Parlamentului European și a Consiliului privind comercializarea produselor biodestructive (JO L 36, 9.2.2010, p. 36).

            (4)  Regulamentul (UE) 2018/1480 al Comisiei din 4 octombrie 2018 de modificare, în vederea adaptării la progresul tehnic și științific, a Regulamentului (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor și de corectare a Regulamentului (UE) 2017/776 al Comisiei (JO L 251, 5.10.2018, p. 1).


title: Decizia (UE) 2020/506 a Băncii Centrale Europene din 7 aprilie 2020 de modificare a Orientării (UE) 2015/510 privind punerea în aplicare a cadrului de politică monetară a Eurosistemului și a Orientării (UE) 2016/65 privind marjele de ajustare a valorii aplicate pentru punerea în aplicare a cadrului politicii monetare a Eurosistemului (BCE/2020/20)

text:
                  7.4.2020

                  RO

                  Jurnalul Oficial al Uniunii Europene

                  LI 109/1

         DECIZIA (UE) 2020/506 A BĂNCII CENTRALE EUROPENE
         din 7 aprilie 2020
         de modificare a Orientării (UE) 2015/510 privind punerea în aplicare a cadrului de politică monetară a Eurosistemului și a Orientării (UE) 2016/65 privind marjele de ajustare a valorii aplicate pentru punerea în aplicare a cadrului politicii monetare a Eurosistemului (BCE/2020/20)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatul (2) prima liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 12.1 primul paragraf, coroborat cu articolul 3.1 prima liniuță, și articolul 18,
         întrucât:

                     (1)

                     În conformitate cu articolul 18.1 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituții de credit și cu alți participanți pe piață, pe baza unor garanții corespunzătoare. Condițiile generale în care BCE și BCN sunt pregătite să participe la operațiuni de creditare, inclusiv criteriile în temeiul cărora este stabilită eligibilitatea colateralului pentru operațiunile de creditare ale Eurosistemului, sunt prevăzute în Orientarea (UE) 2015/510 a Băncii Centrale Europene (BCE/2014/60) (1).

                     (2)

                     Boala determinată de coronavirus 2019 (COVID-19) a fost caracterizată de Organizația Mondială a Sănătății drept pandemie și este cauza unei urgențe colective în domeniul sănătății publice, fără precedent în istoria recentă. Aceasta a generat un șoc economic extrem, care necesită o reacție ambițioasă, coordonată și urgentă pe toate fronturile pentru a sprijini întreprinderile și lucrătorii expuși riscurilor. Ca urmare a pandemiei, activitatea economică din zona euro este în declin și va suferi în mod inevitabil o contracție considerabilă, în special deoarece mai multe țări se confruntă cu necesitatea de a intensifica măsurile de izolare. Aceste măsuri pun presiune asupra fluxurilor de numerar ale întreprinderilor și asupra lucrătorilor și pun în pericol supraviețuirea întreprinderilor și a locurilor de muncă. Este, de asemenea, clar că această situație împiedică transmiterea impulsurilor politicii monetare și adaugă riscuri semnificative de scădere a perspectivelor de inflație relevante.

                     (3)

                     La 7 aprilie 2020, Consiliul guvernatorilor a adoptat un nou set de decizii ca răspuns la pandemia de COVID-19, care ar putea pune în pericol obiectivul de stabilitate a prețurilor și buna funcționare a mecanismului de transmisie a politicii monetare. Acestea includ măsuri de relaxare a politicilor în materie de garanții pentru a susține contrapărțile Eurosistemului în menținerea unor garanții eligibile suficiente pentru a putea participa la toate operațiunile de furnizare de lichiditate. Aceste măsuri sunt proporționale în raport cu scopul contracarării riscurilor grave la adresa stabilității prețurilor, a mecanismului de transmisie a politicii monetare și a perspectivelor economice din zona euro, care derivă din declanșarea și intensificarea răspândirii COVID-19. Astfel de măsuri trebuie să se aplice temporar, până când Consiliul guvernatorilor consideră că riscurile menționate anterior s-au diminuat.

                     (4)

                     Prin urmare, Orientarea (UE) 2015/510 (BCE/2014/60) ar trebui modificată în mod corespunzător.

                     (5)

                     În plus, Consiliul guvernatorilor a decis să dea dovadă, temporar, de o disponibilitate sporită de a-și asuma riscuri în vederea sprijinirii acordării de credite prin intermediul operațiunilor sale de refinanțare. În special, marjele de ajustare a valorii aplicate colateralului vor fi reduse cu un factor fix.

                     (6)

                     Prin urmare, Orientarea (UE) 2016/65 a Băncii Centrale Europene (BCE/2015/35) (2) ar trebui modificată în mod corespunzător.

                     (7)

                     Pentru a reacționa prompt la actuala situație de pandemie, aceste modificări ar trebui introduse printr-o decizie care să intre în vigoare la data notificării BCN, decizie care ar trebui publicată fără întârziere în Jurnalul Oficial al Uniunii Europene, astfel încât aceste modificări să fie aplicate în mod direct de BCN la datele menționate,

               ADOPTĂ PREZENTA DECIZIE:

            Articolul 1
            Modificări ale Orientării (UE) 2015/510 (BCE/2014/60)
            Orientarea (UE) 2015/510 (BCE/2014/60) se modifică după cum urmează:

                        1.

                        articolul 93 se înlocuiește cu următorul text:

                           „Articolul 93
                           Dimensiunea minimă a creanțelor private
                           Pentru utilizare internă, creanțele private, în momentul depunerii acestora drept colateral de către contraparte, îndeplinesc un prag minim al valorii de 0 EUR sau orice valoare mai ridicată care poate fi stabilită de BCN de origine. Pentru utilizare transfrontalieră, se aplică un prag minim al valorii de 500 000 EUR.”;

                        2.

                        la articolul 141 alineatul (1), valoarea procentuală „2,5 %” se înlocuiește cu valoarea procentuală „10 %”.

            Articolul 2
            Modificări ale Orientării (UE) 2016/65 (BCE/2015/35)
            Orientarea (UE) 2016/65 (BCE/2015/35) se modifică după cum urmează:

                        1.

                        articolul 4 se înlocuiește cu următorul text:

                           „Articolul 4
                           Marje suplimentare de ajustare a valorii aplicate anumitor tipuri de active tranzacționabile
                           Pe lângă marjele de ajustare a valorii prevăzute la articolul 3 din prezenta orientare, pentru anumite tipuri de active tranzacționabile se vor aplica următoarele marje suplimentare de ajustare a valorii:

                                       (a)

                                       titlurile garantate cu active, obligațiunile garantate și instrumentele de natura datoriei negarantate cu colateral emise de instituții de credit care teoretic sunt evaluate în conformitate cu regulile cuprinse în articolul 134 din Orientarea (UE) 2015/510 (ECB/2014/60) fac obiectul unei marje suplimentare de ajustare a valorii sub forma unei reduceri a valorii de 4 %;

                                       (b)

                                       obligațiunile garantate utilizate în scopuri proprii fac obiectul unei marje suplimentare de ajustare a valorii de: (i) 6,4 % aplicate valorii instrumentelor de natura datoriei alocate nivelurilor 1 și 2 de calitate a creditului, și (ii) 9,6 % aplicate valorii instrumentelor de natura datoriei alocate nivelului 3 de calitate a creditului;

                                       (c)

                                       în sensul literei (b), «utilizate în scopuri proprii» înseamnă depunerea sau utilizarea de către o contraparte a obligațiunilor garantate emise sau garantate de respectiva contraparte sau de orice altă entitate cu care contrapartea are legături strânse astfel cum este stabilit în conformitate cu articolul 138 din Orientarea (UE) 2015/510 (ECB/2014/60);

                                       (d)

                                       dacă marja suplimentară de ajustare a valorii prevăzută la litera (b) nu poate fi aplicată cu privire la un sistem de gestionare a colateralului al unei BCN, al unui agent tripartit sau al TARGET2-Securities pentru autocolateralizare, marja suplimentară de ajustare a valorii se aplică în astfel de sisteme sau platforme întregii valori a emisiunii de obligațiuni garantate care poate fi utilizată în scopuri proprii;

                        2.

                        la articolul 5, alineatul (5) se înlocuiește cu următorul text:

                                    „(5)

                                    „Instrumentele de natura datoriei netranzacționabile garantate cu creanțe ipotecare asupra persoanelor private fac obiectul unei marje de ajustare a valorii de 25,2 %.”;

                        3.

                        în anexă, tabelele 2, 2a şi 3 se înlocuiesc cu următorul text:

                           „Tabelul 2

                           Nivelurile marjelor de ajustare a valorii (în %) aplicate activelor tranzacționabile eligibile din categoriile I-IV de marje de ajustare

                                    Categorii de marje de ajustare

                                    Calitatea creditului

                                    Scadență reziduală (ani) (*1)

                                    Categoria I

                                    Categoria II

                                    Categoria III

                                    Categoria IV

                                    cupon fix

                                    cupon zero

                                    cupon variabil

                                    cupon fix

                                    cupon zero

                                    cupon variabil

                                    cupon fix

                                    cupon zero

                                    cupon variabil

                                    cupon fix

                                    cupon zero

                                    cupon variabil

                                    Nivelurile 1 și 2

                                    [0,1)

                                    0,4

                                    0,4

                                    0,4

                                    0,8

                                    0,8

                                    0,8

                                    0,8

                                    0,8

                                    0,8

                                    6,0

                                    6,0

                                    6,0

                                    [1,3)

                                    0,8

                                    1,6

                                    0,4

                                    1,2

                                    2,0

                                    0,8

                                    1,6

                                    2,4

                                    0,8

                                    8,0

                                    8,4

                                    6,0

                                    [3,5)

                                    1,2

                                    2,0

                                    0,4

                                    2,0

                                    2,8

                                    0,8

                                    2,4

                                    3,6

                                    0,8

                                    10,4

                                    10,8

                                    6,0

                                    [5,7)

                                    1,6

                                    2,4

                                    0,8

                                    2,8

                                    3,6

                                    1,2

                                    3,6

                                    4,8

                                    1,6

                                    11,6

                                    12,4

                                    8,0

                                    [7,10)

                                    2,4

                                    3,2

                                    1,2

                                    3,6

                                    5,2

                                    2,0

                                    4,8

                                    6,4

                                    2,4

                                    13,2

                                    14,4

                                    10,4

                                    [10, ∞)

                                    4,0

                                    5,6

                                    1,6

                                    6,4

                                    8,4

                                    2,8

                                    7,2

                                    10,4

                                    3,6

                                    16,0

                                    20,4

                                    11,6

                                    Nivelul 3

                                    [0,1)

                                    4,8

                                    4,8

                                    4,8

                                    5,6

                                    5,6

                                    5,6

                                    6,4

                                    6,4

                                    6,4

                                    10,4

                                    10,4

                                    10,4

                                    [1,3)

                                    5,6

                                    6,4

                                    4,8

                                    7,6

                                    10,8

                                    5,6

                                    9,6

                                    12,0

                                    6,4

                                    18,0

                                    20,0

                                    10,4

                                    [3,5)

                                    7,2

                                    8,0

                                    4,8

                                    10,8

                                    14,8

                                    5,6

                                    13,2

                                    17,6

                                    6,4

                                    22,4

                                    26,0

                                    10,4

                                    [5,7)

                                    8,0

                                    9,2

                                    5,6

                                    11,2

                                    16,0

                                    7,6

                                    14,8

                                    20,8

                                    9,6

                                    24,4

                                    28,0

                                    18,0

                                    [7,10)

                                    9,2

                                    10,4

                                    7,2

                                    12,8

                                    19,6

                                    10,8

                                    15,2

                                    22,4

                                    13,2

                                    24,8

                                    29,6

                                    22,4

                                    [10, ∞)

                                    10,4

                                    12,8

                                    8,0

                                    15,2

                                    23,6

                                    11,2

                                    15,6

                                    24,0

                                    14,8

                                    25,2

                                    30,4

                                    24,4

                           Tabelul 2a

                           Nivelurile marjelor de ajustare a valorii (în %) aplicate activelor tranzacționabile eligibile din categoria V

                                    Categoria V

                                    Calitatea creditului

                                    Durata de viață medie ponderată(weighted average life, WAL)  (*2)

                                    Marja de ajustare a valorii

                                    Nivelurile 1 și 2

                                    [0,1)

                                    3,2

                                    [1,3)

                                    3,6

                                    [3,5)

                                    4,0

                                    [5,7)

                                    7,2

                                    [7,10)

                                    10,4

                                    [10, ∞)

                                    16,0

                           Tabelul 3

                           Nivelurile marjelor de ajustare a valorii (în %) aplicate creanțelor private eligibile

                                    Calitatea creditului

                                    Scadență reziduală (ani) (*3)

                                    Plată a dobânzii la rată fixă

                                    Plată a dobânzii la rată variabilă

                                    Nivelurile 1 și 2

                                    [0,1)

                                    6,4

                                    6,4

                                    [1,3)

                                    9,6

                                    6,4

                                    [3,5)

                                    12,8

                                    6,4

                                    [5,7)

                                    14,8

                                    9,6

                                    [7,10)

                                    19,2

                                    12,8

                                    [10, ∞)

                                    28

                                    14,8

                                    Nivelul 3

                                    [0,1)

                                    12

                                    12

                                    [1,3)

                                    22,4

                                    12

                                    [3,5)

                                    29,2

                                    12

                                    [5,7)

                                    34,4

                                    22,4

                                    [7,10)

                                    36

                                    29,2

                                    [10, ∞)

                                    38,4

                                    34,4

            Articolul 3
            Producerea de efecte și punerea în aplicare

               (1)   Prezenta decizie produce efecte de la data notificării sale către BCN. Decizia se notifică imediat după adoptare și se publică fără întârziere în Jurnalul Oficial al Uniunii Europene.

               (2)   Articolul 1 se aplică de la 8 aprilie 2020, iar articolul 2 se aplică de la 20 aprilie 2020.

            Articolul 4
            Destinatari
            Prezenta decizie se adresează BCN.

            Adoptată la Frankfurt pe Main, 7 aprilie 2020.

                  Președintele BCE

               Christine LAGARDE

            (1)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (Orientarea privind documentația generală) (BCE/2014/60) (JO L 91, 2.4.2015, p. 3).

            (2)  Orientarea (UE) 2016/65 a Băncii Centrale Europene din 18 noiembrie 2015 privind marjele de ajustare a valorii aplicate pentru punerea în aplicare a cadrului politicii monetare a Eurosistemului (BCE/2015/35) (JO L 14, 21.1.2016, p. 30).

            (*1)  De ex. [0-1) scadență reziduală mai mică de un an, [1-3) scadență reziduală egală cu sau mai mare de un an și sub trei ani etc.

            (*2)  De ex. [0-1) WAL mai mică de un an, [1-3) WAL egală cu sau mai mare de un an și sub trei ani etc.

            (*3)  De ex. [0-1) scadență reziduală mai mică de un an, [1-3) scadență reziduală egală cu sau mai mare de un an și sub trei ani etc.”


title: Decizia (UE) 2020/511 a Consiliului din 26 martie 2020 de numire a membrilor și a supleanților în Comitetul Regiunilor pentru perioada 26 ianuarie 2020-25 ianuarie 2025

text:
                  8.4.2020

                  RO

                  Jurnalul Oficial al Uniunii Europene

                  L 113/18

         DECIZIA (UE) 2020/511 A CONSILIULUI
         din 26 martie 2020
         de numire a membrilor și a supleanților în Comitetul Regiunilor pentru perioada 26 ianuarie 2020-25 ianuarie 2025
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 300 alineatul (3) și articolul 305,
         având în vedere Decizia (UE) 2019/852 a Consiliului din 21 mai 2019 cu privire la stabilirea componenței Comitetului Regiunilor (1),
         având în vedere propunerile guvernului belgian, propunerea guvernului german și propunerea guvernului maltez,
         întrucât:

                     (1)

                     Articolul 300 alineatul (3) din tratat prevede că Comitetul Regiunilor este format din reprezentanți ai colectivităților regionale și locale care sunt fie titularii unui mandat electoral în cadrul unei autorități regionale sau locale, fie răspund din punct de vedere politic în fața unei adunări alese.

                     (2)

                     Articolul 305 din tratat prevede numirea de către Consiliu, pentru o perioadă de cinci ani, a membrilor Comitetului Regiunilor și a unui număr egal de supleanți, în conformitate cu propunerile fiecărui stat membru.

                     (3)

                     Deoarece mandatul membrilor și al supleanților din cadrul Comitetului Regiunilor a expirat la 25 ianuarie 2020, ar trebui numiți noi membri și supleanți.

                     (4)

                     La 10 decembrie 2019, Consiliul a adoptat Decizia (UE) 2019/2157 (2). Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și a supleanții propuși de guvernele ceh, danez, estonian, cipriot, leton, luxemburghez, neerlandez, austriac, român, sloven, slovac și suedez. Prin Decizia (UE) 2019/2157 au fost numiți, de asemenea, pentru aceeași perioadă, trei membri propuși de guvernul belgian, 21 de membri și 20 de supleanți propuși de guvernul german, opt membri și opt supleanți propuși de guvernul irlandez, 16 membri și 16 supleanți propuși de guvernul spaniol, 10 membri și 14 supleanți propuși de guvernul italian, patru membri și patru supleanți propuși de guvernul maltez, precum și opt membri și opt supleanți propuși de guvernul finlandez. Membrii și supleanții pentru care Consiliul nu a primit propuneri din partea statului membru în cauză până la 15 noiembrie 2019 nu au putut fi incluși în Decizia (UE) 2019/2157.

                     (5)

                     La 20 ianuarie 2020, Consiliul a adoptat Decizia (UE) 2020/102 (3). Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele elen, francez, croat, lituanian, maghiar și portughez, precum și patru membri și patru supleanți propuși de guvernul belgian, un membru propus de guvernul bulgar, un membru și un supleant propuși de guvernul irlandez, un membru și un supleant propuși de guvernul spaniol, 14 membri și 10 supleanți propuși de guvernul italian și 21 de membri și 20 de supleanți propuși de guvernul polonez. Membrii și supleanții pentru care Consiliul nu a primit propuneri din partea statelor membre respective până la 20 decembrie 2019 nu au putut fi incluși în Decizia (UE) 2020/102.

                     (6)

                     La 3 februarie 2020, Consiliul a adoptat Decizia (UE) 2020/144 (4). Prin decizia respectivă au fost numiți, pentru perioada 26 ianuarie 2020-25 ianuarie 2025, patru membri și patru supleanți propuși de guvernul spaniol, precum și un membru și un supleant propuși de guvernul finlandez. Membrii și supleanții pentru care Consiliul nu a primit propuneri din partea statelor membre respective până la 23 ianuarie 2020 nu au putut fi incluși în Decizia (UE) 2020/144.

                     (7)

                     Belgia a propus candidații săi pentru mandatele rămase de membri și de supleanți, Germania a propus un candidat pentru un mandat de supleant, iar Malta a propus un candidat pentru un mandat de membru. Membrii și supleanții respectivi ar trebui să fie numiți pentru perioada 26 ianuarie 2020-25 ianuarie 2025. Prezenta decizie ar trebui, prin urmare, să se aplice retroactiv începând cu 26 ianuarie 2020.

                     (8)

                     Numirea celorlalți membri și supleanți, pentru care încă nu au fost comunicate propuneri Consiliului, va fi făcută ulterior,

               ADOPTĂ PREZENTA DECIZIE:

            Articolul 1
            Sunt numite în Comitetul Regiunilor pentru perioada 26 ianuarie 2020-25 ianuarie 2025:

                        —

                        în calitatea de membri, persoanele propuse, grupate pe state membre, în anexa I;

                        —

                        în calitatea de supleanți, persoanele propuse, grupate pe state membre, în anexa II.

            Articolul 2
            Prezenta decizie intră în vigoare la data adoptării.

            Se aplică de la 26 ianuarie 2020.
            Adoptată la Bruxelles, 26 martie 2020.

                  Pentru Consiliu

                  Președintele

               A. METELKO-ZGOMBIĆ

            (1)  JO L 139, 27.5.2019, p. 13.

            (2)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).

            (3)  Decizia (UE) 2020/102 a Consiliului din 20 ianuarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).

            (4)  Decizia (UE) 2020/144 a Consiliului din 3 februarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 32, 4.2.2020, p. 16).

            ANEXA I

               ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            BELGIË/BELGIQUE/BELGIEN
            Mr Andries GRYFFROY
            Member of a Regional Assembly: Flemish Parliament

            Ms Joke SCHAUVLIEGE
            Member of a Regional Assembly: Flemish Parliament

            Mr Willem-Frederik SCHILTZ
            Member of a Regional Assembly: Flemish Parliament

            Mr Koen VANDENHEUVEL
            Member of a Regional Assembly: Flemish Parliament

            Mr Karl VANLOUWE
            Member of a Regional Assembly: Flemish Parliament

            MALTA
            Mr Anthony MIFSUD
            Member of a Regional Executive: North Region

            ANEXA II

               ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ ΙΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            BELGIË/BELGIQUE/BELGIEN
            Ms Karin BROUWERS
            Member of a Regional Assembly: Flemish Parliament

            Ms Allessia CLAES
            Member of a Regional Assembly: Flemish Parliament

            Mr Steven COENEGRACHTS
            Member of a Regional Assembly: Flemish Parliament

            Mr Jan DURNEZ
            Representative of a regional body with political accountability to an elected Assembly: Council of the province of West-Vlaanderen

            Mr Joris NACHTERGAELE
            Member of a Regional Assembly: Flemish Parliament

            Mr Yonnec POLET
            Member of a Local Assembly: Municipal Council of Berchem-Sainte-Agathe

            Ms Annabel TAVERNIER
            Member of a Regional Assembly: Flemish Parliament

            Mr Jean-Luc VANRAES
            Member of a Local Assembly: Municipal Council of Uccle

            DEUTSCHLAND
            Mr Andreas DITTMANN
            Representative of a local body with political accountability to an elected Assembly: Landtag von Sachsen-Anhalt